*A határozati javaslat elfogadásához*

*a Mötv. 88. § (2) bek.-e alapján* ***minősített többség szükséges****,*

***nyilvános ülésen tárgyalható****!*

*232. számú előterjesztés*

Bátaszék Város Önkormányzat Képviselő-testületének 2024. december 11-én

16 órakor megtartandó ülésére

Magyar Zarándokút Önkormányzati Társulás társulási megállapodás módosításának jóváhagyása

|  |
| --- |
| **Előterjesztő:** Dr. Bozsolik Róbert polgármester  **Készítette:** Takaróné dr. Mihó Beatrix mb.hatósági irodavezető  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  Pénzügyi és Gazdasági Bizottság 2024.12.10. |

***Tisztelt Képviselő-testület!***

A 2024. évi polgármesterek és önkormányzati képviselők választása miatt szükségessé vált a Magyar Zarándokút Önkormányzati Társulás társulási megállapodásának felülvizsgálata.

A társulási megállapodás, valamint Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján „A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához."

A módosított társulási megállapodás, az előterjesztés mellékletét képezi.

Fentiekre tekintettel kérjük a Tisztelt Képviselő-testületet, hogy az alábbi határozati javaslat elfogadásával a társulási megállapodás módosítását hagyja jóvá.

**H a t á r o z a t i j a v a s l a t**

**a Magyar Zarándokút Önkormányzati Társulás társulási megállapodás módosításának jóváhagyására**

Bátaszék Város Önkormányzatának Képviselő-testülete

1. Magyarország helyi önkormányzatairól szóló 2011. évi CLXXXIX. törvény 88. § (2) bekezdésében kapott hatáskörében eljárva a Magyar Zarándokút Önkormányzati Társulás társulási megállapodás módosítását, a módosításokkal egységes szerkezetbe foglalt társulási megállapodását a határozat melléklete szerinti tartalommal jóváhagyja;
2. és egyúttal felhatalmazza a polgármestert a megállapodás aláírására.

*Határidő:* 2024. december 20.

*Felelős*: Dr. Firle-Paksi Anna aljegyző

(a határozat megküldéséért)

Dr. Bozsolik Róbert polgármester

(a megállapodás aláírásáért)

*Határozatról értesül:* Dabasi Polgármesteri Hivatal (a társulás munkaszervezete)

irattár